open-index/open-wikipedia-markdown huggingface dataset:
கிருஷ்ண மோகன் சேத்

**கிருஷ்ண மோகன் சேத்** (*Krishna Mohan Seth*) இந்தியத் தரைப்படையின் துணைத் தலைவராக இருந்து ஓய்வுபெற்று சத்தீசுகர், மத்திய பிரதேசம் மற்றும் திரிபுரா மாநிலங்களின் ஆளுநராக பணிபுரிந்தவர் ஆவார்.

## குடும்ப வாழ்க்கை
கிருஷ்ண மோகன் சேத் டிசம்பர் 19, 1939 அன்று அலகாபாத்தில் பிறந்தார். இவருக்கு வீணா என்ற மனைவியும், இரண்டு மகன்களும் உள்ளனர்.

## இராணுவ பணி
லெப்டினன்ட் ஜெனரல் சேத் இந்திய ராணுவத்தின் பீரங்கி படையில் நியமிக்கப்பட்டார். இவர் மார்ச் 1979 மற்றும் அக்டோபர் 1980 க்குஇடையில் (வான்குடை) படைப்பிரிவிற்குத் தலைமை தாங்கினார்.

இவர் போபாலில் 21வது தாக்குதல் படைப்பிரிவினை வழிநடத்தியவர். இதைத் தொடர்ந்து அக்டோபர் 1994 மற்றும் அக்டோபர் 1995க்கு இடையில் நாகாலாந்தில் 3வதுப் படைப்பிரிவின் தளபதியாகத் தேர்ந்தெடுக்கப்பட்டார். பின்னர் துணை தலைமையதிகாரியாக நியமிக்கப்பட்டார். சேத் 31 திசம்பர் 1997 அன்று இராணுவ பணியிலிருந்து ஓய்வு பெற்றார்.

## அரசியல் வாழ்க்கை
சேத் 23 சூன் 2000 முதல் 31 மே 2003 வரை திரிபுராவின் ஆளுநராக இருந்தார். இதைத் தொடர்ந்து 2 சூன் 2003 முதல் 25 சனவரி 2007 வரை சத்தீசுகர் ஆளுநராகப் பதவி வகித்தார். சத்தீசுகரின் காங்கரில் உள்ள பயங்கரவாத எதிர்ப்பு மற்றும் அடர்வன போர் பள்ளியானது, இவரது ஆட்சிக் காலத்தில் இவரது சிந்தனையின் அடிப்படையில் உருவானது.
thumb|சத்தீசுகரின் ஆளுநர் ஸ்ரீ கிருஷ்ண மோகன் சேத், 3 சூன் 2004 அன்று சத்தீசுகரின் ராய்ப்பூரில் இந்தியக் குடியரசுத் தலைவர் அப்துல் கலாமைச் சந்தித்தார்.
இவர் 2 மே 2004 மற்றும் 29 சூன் 2004 இடையே மத்திய பிரதேசத்தின் ஆளுநராகப் பொறுப்பிலிருந்தார்.
thumb|ஏப்ரல் 30, 2005 அன்று ராய்பூரில் உள்ள ராஜ் பவனில் சத்தீசுகர் ஆளுநர் சேத்துடன் பிரதமர் இந்தியப் மன்மோகன் சிங்.

## முக்கிய இராணுவ விருதுகள்

* மணிப்பூரின் உக்ருல் மாவட்டத்தில் பயங்கரவாத நடவடிக்கைகளை எதிர்த்துப் போராடியதற்காக இவருக்கு 1985-ல் அதி விசிட்ட சேவா பதக்கம் வழங்கப்பட்டது.
* ஆயுதப் படைகளின் அனைத்துத் துறைகளிலும் சிறந்து விளங்கியதற்காக, குறிப்பாக நாகாலாந்து, மணிப்பூர், மிசோரம் மற்றும் திரிபுரா ஆகிய இடங்களில் கிளர்ச்சிக்கு எதிரான நடவடிக்கையில் பங்களித்ததற்காக, 1996ல் இவருக்கு பரம் விசிட்ட சேவா பதக்கம் வழங்கப்பட்டது.

இவர் பன்னாட்டு திரைப்படம் மற்றும் தொலைக்காட்சி குழுவின் ஆசிய திரைப்பட தொலைக்காட்சி அகதமியின் வாழ்நாள் உறுப்பினராகவும் உள்ளார்.

## மேற்கோள்கள்

பகுப்பு:1939 பிறப்புகள்
பகுப்பு:வாழும் மக்கள்
பகுப்பு:திரிபுரா ஆளுநர்கள்
பகுப்பு:மத்தியப் பிரதேச ஆளுநர்கள்
பகுப்பு:சத்தீசுகர் ஆளுநர்கள்
பகுப்பு:உத்தரப் பிரதேச நபர்கள்
மும்மெத்தில் புரோப்பேன்

**மும்மெத்தில் புரோப்பேன்** (*Trimethylolpropane*) CH3CH2C(CH2OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்றது முதல் வெண்மையானது வரையிலான நிறத்தைக் கொண்டிருக்கும் இதில் மூன்று ஐதராக்சில் வேதி வினைக்குழுக்கள் இடம்பெற்றுள்ளன. பரவலாக பலபடித் தொழிற்சாலைகளில் கட்டுறுப்புத் தொகுதியாக மும்மெத்தில் புரோப்பேன் பயன்படுத்தப்படுகிறது.
## தயாரிப்பு
மும்மெத்தில் புரோப்பேன் இரண்டு படிநிலை வினைகளின் வழியாகத் தயாரிக்கப்படுகிறது. பியூட்டனாலுடன் பார்மால்டிகைடைச் சேர்த்து வினையில் ஈடுபடுத்தி ஒடுக்க வினைக்கு உட்படுத்துவது முதல் படிநிலையாகும்:
:CH3CH2CH2CHO  +  2 CH2O   →   CH3CH2C(CH2OH)2CHO
கன்னிசாரோ வினை இரண்டாவது படிநிலையாகும்:
:CH3CH2C(CH2OH)2CHO  + CH2O  + NaOH  →   CH3CH2C(CH2OH)3 +  NaO<sub>2</sub>CH
தோராயமாக ஓர் ஆண்டுக்கு 200,000,000 கிலோகிராம் மும்மெத்தில் புரோப்பேன் இம்முறையில் தயாரிக்கப்படுகிறது.
## பயன்பாடுகள்
முக்கியமாக அல்கைடு வகை பிசின்கள் தயாரிப்பில் மும்மெத்தில் புரோப்பேன் ஒரு முன்னோடி சேர்மமாகப் பயன்படுத்தப்படுகிறது. இல்லையெனில், அக்ரைலேற்றப்பட்டும் அல்காக்சிலேற்றம் செய்யப்பட்டும் பல்வேறு பூச்சுகளை உருவாக்க உதவும் பல்வினை ஒருமங்களாகப் பயன்படுத்தப்படுகின்றன.மும்மெத்தில் புரோப்பேனின் எப்பாக்சைடு வழிப்பெறுதிகள் நெகிழ் பாலியுரித்தேன்கள் தயாரிக்கப் பயன்படுகின்றன. அல்லைல் ஈத்தர் வழிப்பெறுதிகள் அயனிப் பரிமாற்ற பிசின்கள் தயாரிப்புக்கான முன்னோடிகளாகும். மும்மெத்தில் புரோப்பேன் ஆக்சிடேன் ஒளித்தூண்டல் பலபடியாக்கல் வினைகளுக்கான தொடக்க வேதிப்பொருளாக செயல்படுகிறது. 
## மேற்கோள்கள்

பகுப்பு:மூன்றாம் நிலை ஆல்ககால்கள்
1971 தென்கிழக்கு ஆசிய தீபகற்ப விளையாட்டுகள்

**1971 தென்கிழக்கு ஆசியத் தீபகற்ப விளையாட்டுகள்**; (மலாய்: *Sukan Semenanjung Asia Tenggara 1971*; ஆங்கிலம்: *1971 Southeast Asian Peninsular Games*) என்பது 6-ஆவது தென்கிழக்கு ஆசியத் தீபகற்ப விளையாட்டுகள் ஆகும்.

**சியாப்** விளையாட்டுக் கூட்டமைப்பால் *(SEAP Games Federation)* உருவாக்கப்பட்ட விளையாட்டுப் போட்டி நிகழ்ச்சி. *1971 தென்கிழக்கு ஆசியத் தீபகற்ப விளையாட்டுகள்*, தென்கிழக்கு ஆசிய விளையாட்டு வீரர்களுக்கான பல்வகை விளையாட்டு நிகழ்வின் ஆறாவது விளையாட்டு நிகழ்ச்சி ஆகும்.

மலேசியா, கோலாலம்பூர் நகரில் 1971 டிசம்பர் 6-ஆம் தேதி முதல் டிசம்பர் 13-ஆம் தேதி வரை, 15 விளையாட்டுகளுடன் நடைபெற்றது. 1965-க்குப் பிறகு மலேசியா இரண்டாவது முறையாக, இந்த விளையாட்டுப் போட்டிகளை நடத்தியது.

அடுத்த தென்கிழக்கு ஆசியத் தீபகற்ப விளையாட்டுகளில், பிலிப்பைன்ஸ் மற்றும் இந்தோனேசியா இரு நாடுகளையும் உள்ளடக்கி விரிவுபடுத்துமாறு மலேசியா, சிங்கப்பூர் ஆகிய நாடுகள் தாய்லாந்திற்கு அழுத்தம் கொடுத்தன. இருப்பினும் பயனில்லை.

கோலாலம்பூர், மெர்டேகா அரங்கத்தில் *(Stadium Merdeka)*; மலேசியாவின் மாமன்னர் அப்துல் ஹலீம் *(Ismail Nasiruddin)*, இந்த விளையாட்டு நிகழ்வை அதிகாரப் பூர்வமாகத் தொடக்கி வைத்தார். 

## விளையாட்டுகள்
### பங்கேற்பு நாடுகள்

*  
*  
* 
*  (புரவலர்)
* 
*  
*  

### விளையாட்டு

* நீச்சல்
* தடகளம்
* இறகுப்பந்தாட்டம்
* கூடைப்பந்து
* குத்துச்சண்டை
* மிதிவண்டி ஓட்டப்பந்தயம்
* கால்பந்து
* வளைதடிப் பந்தாட்டம்
* ஜுடோ
* சேப்பாக் தக்ராவ்
* குறி பார்த்துச் சுடுதல்
* மேசைப்பந்தாட்டம்
* டென்னிசு
* கைப்பந்தாட்டம்
* பாரம் தூக்குதல்

### பதக்க அட்டவணை

## மேற்கோள்

## வெளி இணைப்புகள்

* தென்கிழக்கு ஆசிய விளையாட்டுகளின் வரலாறு
* பதக்க எண்ணிக்கை 1959-1995
* பதக்க எண்ணிக்கை
* OCA SEA Games
* தென்கிழக்கு ஆசிய விளையாட்டுகளின் முந்தைய பதக்க அட்டவணை
* SEAGF Office  
* தென்கிழக்கு ஆசிய விளையாட்டுகளின் உறுப்பு நாடுகள்

பகுப்பு:1971 நிகழ்வுகள்
பகுப்பு:மலேசியாவில் விளையாட்டு
பகுப்பு:தாய்லாந்தில் விளையாட்டு
பகுப்பு:சிங்கப்பூரில் விளையாட்டு
பகுப்பு:வியட்நாமில் விளையாட்டுகள்
பகுப்பு:மியான்மரில் விளையாட்டு
பகுப்பு:லாவோசில்‎ விளையாட்டு
பகுப்பு:தென்கிழக்கு ஆசிய விளையாட்டுகள்
சிரவன் குமார்

**சிரவன் குமார்** (*Shrawan Kumar*) என்பவர் ஐக்கிய ஜனதா தளத்தினைச் சார்ந்த இந்திய அரசியல்வாதி ஆவார். பீகார் மாநில நிதிஷ் குமார் அமைச்சரவையில் ஊரக வளர்ச்சி மற்றும் சட்டமன்ற விவகாரத்துறை அமைச்சராக உள்ளார்.

குமார் அரசியல் வாழ்க்கை ஜேபி இயக்கத்திலிருந்து தொடங்கியது. இவர் 1995 முதல் நாலந்தா தொகுதியின் சட்டமன்ற உறுப்பினராக செயல்படுகிறார். இவர் பீகார் சட்டமன்ற ஐக்கிய ஜனதா தளத்தின் தலைமைக் கொறடாவாக உள்ளார். இவர் முதலமைச்சர் நிதிஷ் குமாருக்கு நெருக்கமானவராகவும் சமதா கட்சியின் உறுப்பினராகவும் செயல்படுகிறார்.

## மேற்கோள்கள்

பகுப்பு:வாழும் மக்கள்
பகுப்பு:1957 பிறப்புகள்
பகுப்பு:பீகார் சட்டமன்ற உறுப்பினர்கள்
தினேஷ் நந்தன் சகே

**தினேஷ் நந்தன் சகே** (*Dinesh Nandan Sahay*; 2 பிப்ரவரி 1936 – 28 சனவரி 2018) என்பவர் இந்தியக் காவல்துறை அதிகாரியும், அரசியல்வாதியும் ஆவார். இவர் பீகார் காவல்துறைத் தலைவராகவும், பின்னர் திரிபுரா, சத்தீசுகர் மாநிலங்களின் ஆளுநராகவும் பணியாற்றினார் .

## இளமை

சகே பீகாரின் மாதேபூரில் ஒரு நடுத்தர குடும்பத்தில் கிஷோரி தேவி மற்றும் தேவ நந்தன் சகே ஆகியோருக்கு மகனாகப் பிறந்தார். பாட்னாவில் வளர்ந்தார். இவர் ஆங்கில இலக்கியத்தில் முதுகலை படிப்பினை முடித்தார். இவர் மஞ்சு சகேயை மணந்தார். இத்தம்பதியருக்கு ஒரு மகன் மற்றும் இரண்டு மகள்கள் உள்ளனர்.

## காவல் பணி

1960-ல் இந்தியக் காவல் பணியில் சேருவதற்கு முன்பு எச். டி. அர்ரா கல்லூரியில் விரிவுரையாளராகத் தனது பணியினை தொடங்கினார். இதன்பின், பீகார் மாநிலத்தின் காவல்துறைத் தலைவராகப் பணியாற்றினார்.

## அரசியல்

காவல் பணி ஓய்வுக்குப் பிறகு சமதா கட்சியில் சேர்ந்தார். 2000 முதல் 2003 வரை சத்தீசுகர் மாநிலத்தின் முதல் ஆளுநராக இருந்தார். சூன் 2003-ல் திரிபுரா ஆளுநரானார். 2009 வரை இந்தப் பதவியில் தொடர்ந்தார். இருப்பினும் பாரம்பரியமாக ஆளுநர்களின் பதவிக்காலம் ஐந்து ஆண்டுகள் ஆகும். ஆனால் சகே விதிவிலக்காகக் கூடுதல் காலம் பதவியிலிருந்தார்.

## மேற்கோள்கள்

## வெளி இணைப்புகள்

பகுப்பு:1936 பிறப்புகள்
பகுப்பு:2018 இறப்புகள்
பகுப்பு:இந்திய காவல் அதிகாரிகள்
பகுப்பு:சத்தீசுகர் ஆளுநர்கள்
பகுப்பு:திரிபுரா ஆளுநர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
ஆந்திரப்பிரதேச மத்தியப் பல்கலைக்கழகம்

**ஆந்திரப் பிரதேச மத்தியப் பல்கலைக்கழகம்** (**Central University of Andhra Pradesh** (**CUAP**) இந்தியாவின் 54  மத்தியப் பல்கலைக்கழகங்களில் ஒன்றாகும். 2018-ஆம் ஆண்டில் பொதுப் பல்கலைக்கழகமாக நிறுவப்பட்ட இது ஆந்திர மாநிலத்தின் அனந்தபூர் நகர்புறத்தில் அமைந்துள்ளது.
## வழங்கும் படிப்புகள்
இந்த மத்தியப் பல்கலைக்கழகம் கீழ்கண்ட படிப்புகளை வழங்குகிறது.
* இளநிலை கலை மற்றும் அறிவியல் படிப்புகளில் (ஹானர்ஸ்) பட்டம்.
* இளநிலை (பி. ஏ) - (தொழில் படிப்புகள்)
* முதுநிலை (எம்.ஏ) - மொழிப் படிப்புகள்
## மத்தியப் பல்கலைக்கழக நுழைவுத் தேர்வுகள், 2022
2020 தேசியக் கல்விக் கொள்கையின்படி 2022 - 2023 கல்வி ஆண்டிலிருந்து மத்தியப் பல்கலைக்கழக பொது நுழைவுத் தேர்வு மூலம் இளநிலை படிப்புகளில் மாணவர் சேர்கை நடத்தப்படுகிறது. 
## இதனையும் காண்க
* இந்திய மத்தியப் பல்கலைக்கழகங்கள்
*மத்தியப் பல்கலைக்கழக பொது நுழைவுத் தேர்வு
* தேசியத் தேர்வு முகமை

## மேற்கோள்கள்

## வெளி இணைப்புகள்
*

பகுப்பு:இந்திய நடுவண் பல்கலைக்கழகங்கள்
பகுப்பு:அனந்தபூர் மாவட்டம்
பகுப்பு:ஆந்திரப் பிரதேசத்தில் கல்வி
கயானா துடுப்பாட்ட அணி

**கயானா துடுப்பாட்ட அணி** (*Guyana cricket team*) கயானாவின் முதல் தர கிரிக்கெட் அணியாகும்.

இது எந்த பன்னாட்டுப் போட்டிகளிலும் பங்கேற்பதில்லை, மாறாக கரீபியனில் உள்ள உட்பகுதிகளுக்கு இடையிலான போட்டிகளான மேற்கிந்தியத் தீவுகளின் புரொபஷனல் கிரிக்கெட் லீக் (இதில் பிராந்திய நான்கு நாள் போட்டி மற்றும் NAGICO பிராந்திய சூப்பர்50 ஆகியவை அடங்கும்), இதில் சிறந்த வீரர்கள் பன்னாட்டுத் துடுப்பாட்டத்தில் விளையாடும் மேற்கிந்தியத்தீவுகள் துடுப்பாட்ட அணிக்கு தேர்வு செய்யப்படலாம். இந்த அணியானது தொழில்முறை துடுப்பாட்ட லீக்கில் **கயானா ஜாகுவார்ஸ்** என்ற உரிமையின் கீழ் போட்டியிடுகிறது. 

கயானா அணி 1965-66 இல் தொடங்கப்பட்டதிலிருந்து ஏழு முறை உள்நாட்டு முதல் தர பட்டத்தை வென்றுள்ளது, இது பார்படாஸ் மற்றும் ஜமைக்காவிற்கு அடுத்தபடியாக மூன்றாவது அதிக எண்ணிக்கையிலான வெற்றியைப் பெற்ற அணியாகும்.

## மேற்கோள்கள்

## வெளி இணைப்புகள்
* Cricinfo
* CricketArchive
* 2005–06 KFC Cup Squad from Cricinfo

பகுப்பு:கயானாவில் விளையாட்டு
பகுப்பு:மேற்கிந்தியத் தீவுகளில் துடுப்பாட்டம்
பகுப்பு:நாடுகள் வாரியாகத் துடுப்பாட்ட அணிகள்
தேஜ்பூர் பல்கலைக்கழகம்

**தேஜ்பூர் மத்தியப் பல்கலைக்கழகம்** (**Tezpur University**) இந்தியாவின் 54  மத்தியப் பல்கலைக்கழகங்களில் ஒன்றாகும். இது 262 ஏக்கர் பரப்பளவில், அசாம் மாநிலத்தின் சோனித்பூர் மாவட்டத்தில் உள்ள தேஜ்பூர் நகரத்திற்கு கிழக்கே 15 கிலோ மீட்டர் தொலைவில் உள்ளது. இது  21 சனவரி 1994 முதல் செயல்படுகிறது.
## மாணவர் சேர்க்கை
2020 தேசியக் கல்விக் கொள்கையின்படி 2022 - 2023 கல்வி ஆண்டிலிருந்து மத்தியப் பல்கலைக்கழக பொது நுழைவுத் தேர்வு மூலம் இளநிலை படிப்புகளில் மாணவர் சேர்கை நடத்தப்படுகிறது. 
## வழங்கும் படிப்புகள்
தேஜ்பூர் பல்கலைக்கழகம் கலை  மற்றும் அறிவியலில் உள்ள நான்கு துறைகளில் 27 வகையான படிப்புகள் வழங்குகிறது.
### துறைகள்
* அறிவியல் துறை 
* மனிதநேயம் மற்றும் சமூக அறிவியல்  துறை  
* மேலாண்மை துறை 
* பொறியியல் துறை 
#### அறிவியல் துறை படிப்புகள்
அறிவியல் துறையில் ஆறுவகையான  இளநிலை மற்றும் முதுநிலை படிப்புகள் கொண்டுள்ளது.  
* வேதியல் படிப்புகள் 
* கணிதவியல் படிப்புகள்  
* உயிரியல் மற்றும் உயிர்தொழில்நுட்பப் படிப்புகள் 
* மருந்தியல் படிப்புகள்
* இயற்பியல் படிப்புகள் 
* சூழலியல் அறிவியல் படிப்புகள்  
#### மனிதநேயம் மற்றும் சமூக அறிவியல்  துறை படிப்புகள்
இத்துறையில் பட்டய, இளநிலை, முதுநிலை மற்றும் ஆய்வுப் படிப்புகள் வழங்குகிறது. 
* அசாமிய மொழி 
*பண்பாட்டுப் படிப்புகள் 
* ஆங்கில மொழி  
* இந்தி மொழி 
* வெளிநாட்டு மொழிகள் 
* மக்கள் தொடர்பு மற்றும் இதழியல் 
* சமூகவியல்
* சமூகப் பணி
* கல்வியியல்
* சட்டப் படிப்புகள் 
* மேலாண்மைக் கல்வியில் வணிக நிர்வாகம், பேரிடர் மேலாண்மை மற்றும் வணிகப் படிப்புகள் 
#### பொறியியல் துறை படிப்புகள்
பொறியியல் மற்றும் தொழில்நுட்பத் துறையில் இளநிலை, முதுநிலை மற்றும் ஆய்வுப்ப படிப்புகள் வழங்குகிறது.  
* கணினி அறிவியல் & பொறியியல் 
* வடிவமைப்பு பொறியல் 
* மின பொறியியல் 
* மின்னணு & தகவல் தொடர்பு பொறியியல் 
* இயந்திரப் பொறியியல்  
* உணவுப் பொறியியல் & தொழில்நுட்பம் 
* கட்டிடப் பொறியல்  
* எரிசக்தி பொறியியல்
* பயன்பாட்டு அறிவியல்   (Applied Sciences)

### மையங்கள் மற்றும் நுண் குழுக்கள்
; மையங்கள்
* அழிவில் உள்ள மொழிகளை வளர்க்கும் மையம் (Centre for Endangered Languages) 
* பன்னோக்கு ஆய்வு மையம் 
* கற்பித்தல் & கற்றல் மையம் 
* புதுமை வளர்ப்பு மற்றும் தொழில் முனைவோர் மையம் 
* மகளிர் படிப்புகள் மையம் 
* உள்ளடக்கிய வளர்ச்சிக்கான மையம்
;நுண் குழுக்கள்
* ஆய்வு & வளர்ச்சிக் குழு (R & D) 
* அறிவுசார் சொத்துரிமை குழு
*DBT நோடல் மையம் 
*ஒ என் ஜி சி க்கான பெட்ரேலிய உயிர்தொழில் நுட்ப மையம் 
*உயிர் தகவலியல் உள்கட்டமைப்பு வசதி   (Bioinformatics Infrastructure Facility)
*நிறுவன பயோடெக் முனையம்  Institutional Biotech Hub)
*உள் தர உறுதிப் பிரிவு  (Internal Quality Assurance Cell)

## இதனையும் காண்க
* இந்திய மத்தியப் பல்கலைக்கழகங்கள்
*மத்தியப் பல்கலைக்கழக பொது நுழைவுத் தேர்வு
* தேசியத் தேர்வு முகமை
## மேற்கோள்கள்

## வெளி இணைப்புகள்

* 
* Know More About Tezpur 

பகுப்பு:இந்திய நடுவண் பல்கலைக்கழகங்கள்
பகுப்பு:சோணித்பூர் மாவட்டம்
பகுப்பு:அசாமில் உள்ள பல்கலைக்கழகங்கள்
பிரகாசு மெகரோத்ரா

**பிரகாசு மெகரோத்ரா** (*Prakash Mehrotra*) (26 பிப்ரவரி 1925 - 7 மார்ச் 1988) என்பவர் இந்தியத் தேசிய காங்கிரசின் இந்திய அரசியல்வாதி ஆவார். இவர் 3 ஏப்ரல் 1976 முதல் ஆகத்து 9, 1981 வரை உத்தரப்பிரதேச மாநிலத்தைப் பிரதிநிதித்துவப்படுத்தும் இந்திய நாடாளுமன்றத்தின் மேலவையான மாநிலங்களவை உறுப்பினராக இருந்தார். இவர் அசாம் மற்றும் மேகாலயாவின் ஆளுநராக 10 ஆகத்து 1981 முதல் 28 மார்ச் 1984 வரை பணியாற்றினார். இங்கிலாந்துக்கான இந்திய உயர் ஆணையராகவும் இவர் பணியாற்றி உள்ளார். இவர் பிரீத்தி மெகரோத்ராவை மணந்தார். இவர்களுக்கு 4 மகள்களும் 1 மகனும் உள்ளார். இவருடைய மகன், இரவி பிரகாசு மெகரோத்ரா, இந்திய உச்ச நீதிமன்றத்தில் சிறந்த வழக்கறிஞராக உள்ளார்.

## மேற்கோள்கள்

பகுப்பு:மேகாலயா ஆளுநர்கள்
பகுப்பு:அசாம் ஆளுநர்கள்
பகுப்பு:1988 இறப்புகள்
பகுப்பு:1925 பிறப்புகள்
திரிபெனி சகாய் மிசுரா

**திரிபெனி சகாய் மிசுரா** (*Tribeni Sahai Misra*) என்பவர் (பிறப்பு 15 நவம்பர் 1922 மஹோனாவில் ; 24 அக்டோபர் 2005 லக்னோவில் இறந்தார்) என்பவர் உத்தரப்பிரதேசத்தினைச் சார்ந்த இந்திய உயர்நீதி மன்ற நீதிபதி ஆவார். இவர் அலகாபாத் உயர் நீதிமன்ற நீதிபதியாக இருந்துள்ளார். இதன் பின்னர் குவஹாத்தி உயர் நீதிமன்றத்தின் தலைமை நீதிபதியாக இருந்தார். அசாம் மற்றும் மேகாலயா மாநில ஆளுநராகவும் இருந்துள்ளார்.

## மேற்கோள்கள்

## வெளி இணைப்புகள்

* சுயசரிதை
பகுப்பு:2005 இறப்புகள்
பகுப்பு:1922 பிறப்புகள்
பகுப்பு:அசாம் ஆளுநர்கள்
பகுப்பு:மேகாலயா ஆளுநர்கள்
மதுகர் திகே

**மதுகர் திகே** (*Madhukar Dighe*)(26 அக்டோபர் 1920 - 28 ஜூலை 2014)  என்பவர் ஓர் இந்திய அரசியல்வாதி ஆவார். இவர் மேகாலயாவின் ஆளுநராக 9 மே 1990 முதல் 18 ஜூன் 1995 வரை பணியாற்றினார். 1993ல் கூடுதல் பொறுப்பாக அருணாச்சல பிரதேச ஆளுநராகவும் இருந்துள்ளார். முன்னதாக 1977 முதல் 1979 வரை ராம் நரேசு யாதவ் அமைச்சரவையில் அமைச்சராக இருந்தார்.

## மேற்கோள்கள்

பகுப்பு:உத்திரப்பிரதேச மாநில அமைச்சர்கள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:அருணாச்சலப் பிரதேச ஆளுநர்கள்
பகுப்பு:மேகாலயா ஆளுநர்கள்
பகுப்பு:2014 இறப்புகள்
பகுப்பு:1920 பிறப்புகள்
யோகி ஆதித்தியநாத்தின் இரண்டாம் அமைச்சரவை

**யோகி ஆதித்தியநாத்தின் இரண்டாம் அமைச்சரவை**  2022 உத்தரப் பிரதேச சட்டமன்றத் தேர்தலில் யோகி ஆதித்தியநாத் தலைமையிலான பாரதிய ஜனதா கட்சி கூட்டணி பெரும்பான்மையான தொகுதிகளைக் கைப்பற்றி ஆட்சியை தக்க வைத்துக் கொண்டது. 25 மார்ச் 2022 அன்று லக்னோவில் நடைபெற்ற அமைச்சரவை பதவியேற்பு விழாவில், உத்தரப் பிரதேச ஆளுநர் ஆனந்திபென் படேல் 52 அமைச்சரவை உறுப்பினர்களுக்கு பதவிப் பிரமாணமும், இரகசியக் காப்பு பிரமாணமும் செய்து வைத்தார்.

முதலமைச்சர் யோகி ஆதித்தியநாத்தின் தலைமையிலான இரண்டாம் அமைச்சரவையில் 2 துணை முதலமைச்சர்களும்,  16 கேபினெட் அமைச்சர்களும், தனி பொறுப்புடன் கூடிய 14 இணை அமைச்சர்களும், 19 இணை அமைச்சர்களும் உள்ளனர்.பாரதிய ஜனதா கட்சியின் கூட்டணி கட்சிகளான அப்தனா தளம் மற்றும் நிசாத் கட்சிக்கு  தலா ஒரு கேபினெட் அமைச்சர் பதவிகள் வழங்கப்பட்டுள்ளது.

## அமைச்சரவை உறுப்பினர்கள்
### முதலமைச்சர் & துணை முதலமைச்சர்கள்
# யோகி ஆதித்தியநாத் - முதலமைச்சர்
# கேசவ் பிரசாத் மௌரியா - துணை முதலமைச்சர் 
# பிரஜேஷ் பாதக் - துணை முதலமைச்சர்

### ஆய அமைச்சர்கள்
# சுரேஷ் குமார் கன்னா 
# சூர்ய பிரதாப் சாகி
# சுதந்திர தேவ் சிங் 
# பேபி ராணி மௌரியா 
# இலெட்சுமி நாராயணன் சௌத்திரி 
# ஜெய்வீர் சிங் 
# தரம்பால் சிங் 
# நந்தகோபால் குப்தா நந்தி 
# புபேந்திர சிங் சௌத்திரி 
# அனில் ராஜ்பர்
# ஜிதின் பிரசாதா 
# இராகேஷ் சச்சன் 
# அர்விந்த் குமார் சர்மா 
# யோகேந்திர உபாத்தியாயா 
# ஆசிஷ் படேல் - அப்தனா தளம்
# சஞ்சய் நிசாத் - நிசாத் கட்சி

### இணை அமைச்சர்கள் (தனிப் பொறுப்புடன்)
# நிதின் அகர்வால்
# கபில் தேவ் அகர்வால்
# இரவீந்திர ஜெய்ஸ்வால்
#  சந்தீப் சிங்
# குலாப் தேவி
# கிரிஷ் யாதவ்
# தரம்வீர் பிரஜாபதி
# ஆசீம் அருண்
# ஜெயந்த் பிரகாஷ் சிங் ரத்தோர்
# தயா சங்கர் சிங் 
#  நரேந்திர கஷ்யப்
# தினேஷ் பிரதாப் சிங்
# அருண் குமார் சக்சேனா
# தயா சங்கர் மிஸ்ரா

### இணை அமைச்சர்கள்
#  மயங்கேஷ்வர் சிங்
# தினேஷ் காதிக்
# சஞ்சீவ் கோண்ட்
# பல்தேவ் சிங் ஒலாக் 
# அஜித் பால்
# ஜஸ்வந்த் சைனி
# ராம்கேஷ் நிசாத்
# மனோகர் லால் மன்னு கோரி
# சஞ்சய் கங்வர்
# பிரிஜேஷ் சிங்
# கே. பி. சிங்
# சுரேஷ் ராகி
#  சோமேந்திர தோமர்
# அனூப் பிரதான் வால்மீகி
# பிரதீபா சுக்லா
# ராகேஷ் ரத்தோர் குரு
# ரஜினி சர்மா
# சதீஸ் சர்மா
# தானிஷ் ஆசாத் அன்சாரி

## இதனையும் காண்க
* 2022 உத்தரப் பிரதேச சட்டமன்றத் தேர்தல்
## மேற்கோள்கள்

பகுப்பு:உத்தரப் பிரதேச அரசு
பகுப்பு:உத்தரப் பிரதேசத்தில் அரசியல்
பகுப்பு:உத்தரப் பிரதேசத்தின் வரலாறு
*
மல்லூர்பட்னா

**மல்லூர்பட்னா** (*Malurpatna*) என்பது இந்தியாவின், கருநாடகத்தின், ராமநகரம் மாவட்டம், சென்னபட்டனம் வட்டத்தில் உள்ள ஒரு சிற்றூர் ஆகும்.

## அமைவிடம்
இந்த ஊரானது மாவட்ட தலைநகரான இராமநகரத்திற்கு தெற்கில்  20 கிலோமீட்டர் தொலைவிலும், சென்னபட்டனத்தில் இருந்து இரண்டு கிலோமீட்டர் தொலைவிலும், மாநில தலைநகரான பெங்களூரில் இருந்து 71 கிலோமீட்டர் தொலைவிலும் உள்ளது.

## மக்கள் வகைப்பாடு
2011 ஆம் ஆண்டு மக்கள் தொகை கணக்கெடுப்பின்படி,  மல்லூர்பட்னாவில் மொத்தம் 721 வீடுகள் உள்ளன. மொத்த மக்கள் தொகையானது 2958 ஆகும். அதில் ஆண்களின் எண்ணிக்கை 1446 என்றும், பெண்களின் எண்ணிக்கை 1512 என்றும் உள்ளது. கிராம மக்களின் கல்வி விகிதம் 57.0 % என உள்ளது. 

## வரலாறு
இந்த ஊரானது ஆயிரம் ஆண்டுகளுக்கு முன்பு *மணலூர்* என்ற தமிழ்பெ பெயரில் அழைக்கப்பட்டது. மணலூர் பட்டினம் என்கிற ஊர் பெயர் பின்னர் மருவி மல்லூர் பட்னா என்று இன்றைக்கு அழைக்கப்படுவதாக தெரிகின்றது.  இது அக்காலத்தில் கங்க நாட்டின் ஒரு பகுதியாக இருந்தது. சோழர் காலத்தில் கங்கநாடு சோழர்கலால் கைப்பற்றப்படபோது மணலூரும் அவர்களின் ஆட்சிக்கு உட்பட்டபகுதியாக ஆனது. சோழர் காலத்தில் *அருமொழி ஈஸ்வரம்* என்ற பெயரில் சிவன் கோயில் கட்டப்பட்டது. மேலும் இராசராச சோழன் காலத்தில் ஒரு பெருமாள் கோயிலும் கட்டப்பட்டுள்ளது. அந்தப் பெருமாளை *ஜெயம் கொண்ட சோழ விண்ணகர் ஆழ்வார்* என்று கல்வெட்டுகள் குறிக்கின்றன. இந்த பெருமாள் கோயில் ஊர் மக்களால் *நாராயணசுவாமி கோயில்* என்று அழைக்கப்படுகிறது. இக்கோயில்களில் இராசராச சோழன், இராசேந்திர சோழன் ஆகியோரின் பல தமிழ்கல்வெட்டுகள் காணப்படுகின்றன.    
## குறிப்புகள்

பகுப்பு:இராமநகர மாவட்டம்
சை. மு. உ. பர்னி

**சையத் முசாபர் உசைன் பர்னி** (*S. M. H. Burney*) 14 ஆகஸ்ட் 1924 - 7 பிப்ரவரி 2014) என்பவர் ஓர் அரசு ஊழியர், திரிபுரா, நாகாலாந்து, ஹரியானா மற்றும் இமாச்சலப் பிரதேசம் ஆகிய மாநிலங்களின் ஆளுநர் மற்றும் தேசிய சிறுபான்மை ஆணையத்தின் தலைவராக இருந்தவர் ஆவார்.

பர்னி உத்தரப்பிரதேசத்தில் உள்ள பரேலி கல்லூரியின் முன்னாள் மாணவர். இவர் ஒரிசா தொகுதி இந்திய ஆட்சிப் பணி அதிகாரி ஆவார். இவர் இம்மாநிலத்தின் தலைமைச் செயலாளராகவும் பணியாற்றியுள்ளார். 1981 மற்றும் 1984க்கு இடையில், நாகாலாந்து, திரிபுரா மற்றும் மணிப்பூர் ஆளுநராகவும், 1987 முதல் 1988 வரை இமாச்சலப் பிரதேசம் மற்றும் அரியானா ஆளுநராகவும் பணியாற்றினார். இவர் 1988 முதல் 1992 வரை நான்காவது மற்றும் ஐந்தாவது சிறுபான்மை ஆணையங்களின் உறுப்பினராகவும் பின்னர் தலைவராகவும் இருந்தார். மேலும் 1990 முதல் 1995 வரை தில்லியில் உள்ள ஜாமியா மில்லியா இஸ்லாமியா பல்கலைக்கழகத்தின் வேந்தராக இருந்தார்..

*இக்பால்: கவிஞர் - இந்தியாவின் தேசபக்தர்* என்ற புத்தகத்தினை பர்னி எழுதியுள்ளார்.  

## மேற்கோள்கள்

பகுப்பு:இமாச்சலப் பிரதேச ஆளுநர்கள்
பகுப்பு:அரியானா ஆளுநர்கள்
பகுப்பு:நாகாலாந்து ஆளுநர்கள்
பகுப்பு:திரிபுரா ஆளுநர்கள்
பகுப்பு:2014 இறப்புகள்
பகுப்பு:இந்திய முஸ்லிம்கள்
பகுப்பு:1924 பிறப்புகள்
தேவானந்த் கோன்வார்

**தேவானந்த் கோன்வார்** (1934 - 25 ஏப்ரல் 2020)  என்பவர் இந்திய மாநிலங்களான திரிபுரா, பீகார் மற்றும் மேற்கு வங்காளம் ஆகியவற்றின் ஆளுநராகப் பணியாற்றிய அசாமைச் சேர்ந்த மூத்த காங்கிரஸ்காரர் ஆவார்.

## தொழில்
குவகாத்யில் உள்ள காட்டன் கல்லூரியின் ஆங்கிலத் துறையில் விரிவுரையாளராக கோன்வார் தனது பணியைத் தொடங்கினார். பின்னர் 1961ஆம் ஆண்டு மும்பையில் உள்ள அமெரிக்க நிறுவனமான ஸ்டாண்டர்ட் வெற்றிட எண்ணெய் நிறுவனத்தில் சந்தைப்படுத்துதல் மேலாளராக பணியில் சேர்ந்து ஏழு ஆண்டுகளாக இந்தப் பதவியில், வடக்கு மற்றும் கிழக்கு இந்தியாவில் உள்ள டிராம்பே, விசாகப்பட்டினம், பாரௌனி, நூன்மதி, டிக்பாய் சுத்திகரிப்பு நிலையங்கள் மற்றும் பட்ஜ்-பட்ஜ் கடல் முனையம் மற்றும் மற்றொரு நிறுவனம் உள்நாட்டுத் தயாரிப்பு முனையம் ஆகிய இடங்களில் பெட்ரோலியப் பொருட்களின் விநியோக வலையமைப்புகளை ஒருங்கிணைத்தார். 1968-69ல் குவகாத்தி நகரில் ஒரு பட்ட கல்லூரியை நிறுவினார். இக்கல்லூரி கவுகாத்தி கல்லூரி என்று அழைக்கப்பட்டது. இதன் நிறுவன முதல்வராக இருந்தார். பின்னர் நவம்பர் 1969-ல் இவர் குவஹாத்தி உயர் நீதிமன்றப் வழக்கறிஞர் சங்கத்தில் சேர்ந்தார். 1991 வரை இந்திய உச்ச நீதிமன்றத்திலும் வழக்கறிஞராக இங்கு பணியாற்றினார். குவகாத்தி உயர் நீதிமன்றத்தில் அசாம், திரிபுரா, அருணாச்சல பிரதேசம் மற்றும் மிசோரம் ஆகிய மாநிலங்களுக்கான அரசு வழக்கறிஞராக தொழில் ரீதியாக பணியாற்றினார். இவர் 1955-ல் இந்தியத் தேசிய காங்கிரசு கட்சியில் மாணவர் தலைவராகச் சேர்ந்தார். 1983 முதல் 1991 வரை அசாம் பிரதேச காங்கிரசு குழுவின் பொதுச் செயலாளர் மற்றும் துணைத் தலைவர் உட்பட பல்வேறு காலங்களில் மாவட்ட மற்றும் மாநில அளவில் பல்வேறு கட்சிப் பதவிகளை வகித்தார். 1988ஆம் ஆண்டு மாஸ்கோ, தாஷ்கண்ட், அல்மா-அட்டா, கீவ், சோச்சி, லெனின்கிராட் போன்ற இடங்களுக்கு அசாம், ஆந்திரப் பிரதேசம் மற்றும் தமிழ்நாடு ஆகிய மாநிலங்களிலிருந்து பங்கேற்பாளர்களைக் கொண்ட 28 உறுப்பினர்களைக் கொண்ட சோவியத் ஒன்றிய நண்பர்கள் குழுவை வழிநடத்தத் தேர்ந்தெடுக்கப்பட்டார். பீகார் மாநில ஆளுநராகப் பணியாற்றினார். இவர் பீகார் ஆளுநராக இருந்தபோது, இவருக்குப் பிறகு 24 ஜனவரி 2011 அன்று மாயன்கோட் கெளத் நாராயணன் பதவியேற்கும் வரை மேற்கு வங்க ஆளுநராகக் கூடுதல் பொறுப்பு வழங்கப்பட்டது.

## அரசியல் வாழ்க்கை
கோம்வார் 1955 இல் இந்தியத் தேசிய காங்கிரஸ் கட்சியில் மாணவர் தலைவராகச் சேர்ந்தார். 1991 ஆம் ஆண்டு ஹிதேஸ்வர் சைகியா அரசாங்கத்திலும் 2001ல் தருண் கோகோய் அரசிலும் அசாம் மாநில அமைச்சராக இருந்தார்.

## மேற்கோள்கள்


* பீகார் கவர்னர்   

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திரிபுரா ஆளுநர்கள்
பகுப்பு:1943 பிறப்புகள்
பகுப்பு:2020 இறப்புகள்
பகுப்பு:மேற்கு வங்காள ஆளுநர்கள்
பகுப்பு:பீகார் ஆளுநர்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
ஈரெத்தில் சக்சினேட்டு

**ஈரெத்தில் சக்சினேட்டு** (*Diethyl succinate*) என்பது சக்சினேட்டின் ஈரெத்தில் எசுத்தராகும். C8H14O4 என்ற மூலக்கூற்று வாய்ப்பாட்டால் இச்சேர்மம் விவரிக்கப்படுகிறது. சுருக்கமாக இவ்வாய்ப்பாட்டை (CH2CO2Et)2 என்று எழுதுவார்கள். இங்குள்ள Et என்பது எத்தில் தொகுதியைக் குறிக்கும்.
## பண்புகள்
ஈரெத்தில் சக்சினேட்டு நிறமற்ற ஒரு நீர்மமாகும். இந்த கரிம மூலக்கூறில்  இரண்டு எசுதர் குழுக்கள் உள்ளன. ஒரு  பல்துறை வேதியியல் இடைநிலையாக ஈரெத்தில் சக்சினேட்டு பயன்படுகிறது. 
## தயாரிப்பு
சக்சினிக் அமிலத்தையும் எத்தனாலையும் சேர்த்து எசுத்தராக்கல் வினைக்கு உட்படுத்தினால் ஈரெத்தில் சக்சினேட்டு உருவாகிறது. 
## வினைகள்
ஓர் ஈரெசுத்தராக இருப்பதால், ஈரெத்தில் சக்சினேட்டு ஒரு பல்துறை கட்டுறுப்புத் தொகுதியா வினைகளில் ஈடுபடுகிறது. அசைலோயின் ஒடுக்க வினையில் பங்கேற்று ஆக்சலேட்டு எசுத்தர்களை ஒடுக்குவதன் வழியாக இது 2-ஐதராக்சிவளையபியூட்டனோனைக் கொடுக்கிறது.  கீட்டோகுளூட்டாரிக் அமிலத்தைத் தயாரிப்பதற்கான ஒரு முன்னோடிச் சேர்மமாக ஈரெத்தில் சக்சினேட்டு பயன்படுகிறது.

 
## மேற்கோள்கள்

பகுப்பு:எத்தில் எசுத்தர்கள்
பகுப்பு:சக்சினேட்டு எசுத்தர்கள்
தெனிசு சலிவன்

**தெனிசு பார்னெல் சலிவன்** (*Dennis Parnell Sullivan*, பிறப்பு: பெப்ரவரி 12, 1941) அமெரிக்கக் கணிதவியலாளர் ஆவார். இயற்கணித இடவியல், வடிவியல் இடவியல் மற்றும் இயக்கவியல் அமைப்புகளில் பணிபுரிந்ததற்காக அறியப்படுகிறார். நியூயார்க் நகரப் பல்கலைக்கழக பட்டதாரி மையத்தில் தலைவராகவும், இசுட்டோனி புரூக் பல்கலைக்கழகத்தில் பேராசிரியராகவும் உள்ளார்.

இவருக்கு 2010 ஆம் ஆண்டிற்கான கணிதத்துக்கான ஊல்ஃப் பரிசும், 2022 ஆம் ஆண்டிற்கான ஏபெல் பரிசும் கிடைத்தன.

## வாழ்க்கைக் குறிப்பு
சலிவன் 1941 பெப்ரவரி 12 இல் மிச்சிகனில் பிறந்தார். இவரது குடும்பம் விரைவிலேயே இயூசுட்டனுக்கு இடம்பெயர்ந்தது.

ரைசுப் பல்கலைக்கழகத்தில் வேதிப் பொறியியல் படிப்பிற்காக சேர்ந்தார், ஆனால் குறிப்பாக ஊக்கமளிக்கும் கணிதத் தேற்றங்களை எதிர்கொண்ட போது, இரண்டாம் ஆண்டில் தனது முக்கியப் பாடத்தை கணிதத்திற்கு மாற்றினார். 1963 இல் இளங்கலை பட்டம் பெற்றார். தனது முனைவர் பட்டத்தை பிரின்சுட்டன் பல்கலைக்கழகத்தில் 1966 இல் *முக்கோண உருவக சமன்பாடுகள்* பற்றிய ஆய்வுக்காகப் பெற்றுக் கொண்டார்.

## பணி
சலிவன் 1966 முதல் 1967 வரை நேட்டோ ஆய்வூதியம் பெற்று வாரிக் பல்கலைக்கழகத்தில் பணியாற்றினார். 1967 முதல் 1969 வரை கலிபோர்னியா பல்கலைக்கழகம் (பெர்க்லி)யிலும், 1969 முதல் 1973 வரை மாசாச்சூசெட்சு தொழில்நுட்பக் கழகத்திலும் பணியாற்றினார். 1973 முதல் 1974 வரை பார்சு-சுத் பல்கலைக்கழகத்தில் உதவிப் பேராசிரியராகவும், 1974 முதல் மேம்பட்ட அறிவியல் ஆய்வுகள் நிறுவனத்தில் பேராசிரியராகவும் பணியாற்றினார். 1981 இல், இவர் நியூயார்க் நகரப் பல்கலைக்கழகத்தின் பட்டதாரிகள் மையத்தின் ஆல்பர்ட் ஐன்ஸ்டைன் தலைமைப் பொறுப்பை ஏற்றார். 1996 இல் இச்சுட்டோனி புரூக் பல்கலைக்கழகத்தின் கணிதப் பீடத்தில் சேர்ந்தார். வடிவவியல் மற்றும் இயற்பியலுக்கான சைமன்ஸ் மையத்தை நிறுவுவதில் சல்லிவன் ஈடுபட்டு, அதன் அறங்காவலர் குழுவில் உறுப்பினராக உள்ளார்.

## விருதுகளும் சிறப்புகளும்
* 1971 வடிவவியலுக்கான ஒசுவால்ட் வெப்லென் பரிசு 
* 1981 எலி கார்ட்டன் பரிசு, பிரான்சிய அறிவியல் கழகம்
* 1983 அறிவியலுக்கான தேசியக் கழக உறுப்பினர் 
* 1991 அமெரிக்க கலை, அறிவியல் கழக உறுப்பினர் 
* 1994 அறிவியலுக்கான கிங் ஃபைசல் பன்னாட்டுப் பரிசு
* 2004 அறிவியலுக்கான தேசியப் பதக்கம்
* 2006 இசுட்டீல் வாழ்நாள் சாதனையாளர் பரிசு
* 2010 கணிதத்துக்கான வுல்ஃப் பரிசு, "இயற்கணித இடவியல் மற்றும் பொதுவடிவ இயங்கியல்" பங்களிப்புக்காக.
* 2014 பல்சான் பரிசு
* 2022 ஏபெல் பரிசு

## தனிப்பட்ட வாழ்க்கை
சலிவன் கணிதவியலாளர் மொய்ரா சாசு என்பவரைத் திருமணம் புரிந்தார்.

## மேற்கோள்கள்

## வெளி இணைப்புகள்

* 
* 
* Sullivan's homepage at CUNY
* Sullivan's homepage at SUNY Stony Brook
*  Dennis Sullivan  International Balzan Prize Foundation

பகுப்பு:அமெரிக்கக் கணிதவியலாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:1941 பிறப்புகள்
பகுப்பு:வாழும் மக்கள்
பகுப்பு:ஏபெல் பரிசு பெற்றவர்கள்
பொன்னம்பலம் ஞாபகார்த்த வைத்தியசாலை குண்டுவெடிப்பு

**பொன்னம்பலம் ஞாபகார்த்த வைத்தியசாலை  குண்டுவெடிப்பு** (*Ponnampalam Memorial hospital bombing*) 2009 ஆம் ஆண்டு பிப்ரவரி மாதம் ஆறாம் தேதியன்று நிகழ்ந்தது. இலங்கை விமானப்படையினர் நாட்டின் முல்லைத்தீவு மாவட்டத்தில் உள்ள புதுக்குடியிருப்பில் அமைந்திருந்த பொன்னம்பலம் ஞாபகார்த்த மருத்துவமனை மீது இக்குண்டுவீச்சுத் தாக்குதலை மேற்கொண்டனர். மருத்துவமனை முற்றிலும் சேதமடைந்தது. 61 நோயாளிகள் கொல்லப்பட்டனர். பலர் படுகாயமடைந்தனர். இதேவேளையில் இலங்கை தரைப்படையினரும் மருத்துவமனை மீது கண்மூடித்தனமான எறிகணைத் தாக்குதலை மேற்கொண்டனர். இதனால் உயிர்பிழைத்திருந்த நோயாளிகளைக் கூட மீட்கமுடியாத நிலை ஏற்பட்டது.

## வரலாறு
பொன்னம்பலம் ஞாபகார்த்த மருத்துவமனை நவீன வசதிகளைக் கொண்ட ஓர் அரச சார்பற்ற நிறுவனமாகும்.  போர்க்காலங்களில் அளப்பரிய பணியினை மக்களுக்கு வழங்கிய மருத்துவர் பொன்னம்பலம் அவர்களின் நினைவாக 1996 ஆம் ஆண்டு இம் மருத்துவமனை தொடங்கப்பட்டது.  போர்நிறுத்த காலத்தில் பல வெளிநாட்டு நிபுணர்கள், புலம்பெயர் மருத்துவர்கள் போன்றோர் மருத்துவமனையின் நவீன வசதிகளை மேம்படுத்துவதில் பெரும்பங்காற்றினர். கிளர்ச்சியாளர்கள் கட்டுப்படுத்தப்பட்ட பகுதியில் விடுதலைப் புலிகளால் இம்மருத்துவமனை நடத்தப்பட்டது.

இலங்கை இராணுவம் பாதுகாப்பு வலயத்திலுள்ள மருத்துவமனைகள் மீது கண்மூடித்தனமாக பீரங்கிகளால் எறிகணைத் தாக்குதல் நடத்தியதாகவும், 2008 ஆம் ஆண்டி டிசம்பர் மாதம் முல்லைத்தீவு பொது வைத்தியசாலை தொடங்கி குறைந்தது எட்டு மருத்துவமனைகள் உட்பட வான்வழியாகத் தாக்கியதாகவும் மனித உரிமைகள் கண்காணிப்பகம் குற்றம் சாட்டியது. மனித உரிமைகள் கண்காணிப்பகம் இந்த தாக்குதல்களை போர்க்குற்றங்கள் என்றும் கூறியது. மருத்துவமனைகள் தெளிவாகக் குறிவைக்கப்பட்டுள்ளன என்றும் அவர்கள் கூறினர். 

இலங்கையில் பொறுப்புக்கூறல் தொடர்பான நிபுணர்கள் குழுவின் அறிக்கையும், இலங்கை இராணுவம் மருத்துவமனைகள் மீது தாக்குதல் நடத்தியதாகக் கூறப்படும் குற்றச்சாட்டுகள் நம்பகத்தன்மை வாய்ந்தவை எனக் கண்டறிந்தது.

"பாதுகாப்பு வலயத்திற்கு வெளியே எந்த ஒரு மருத்துவமனையும் செயல்படக்கூடாது. பாதுகாப்புக்கு அப்பாற்பட்ட அனைத்தும் முறையான இலக்கே" என்று கோத்தபய இராசபக்சே கூறியதுடன், இத்தாக்குதல் நியாயமானது என்றும் கூறினார். 
இலங்கைத் தீவில் சண்டையிடும் தரப்பினரிடம், "புதுக்குடியிருப்பு மருத்துவமனை அல்லது "பாதுகாப்பான வலயத்திற்கு உள்ளே துப்பாக்கிச் சூடு நடத்த வேண்டாம்" என்று அமெரிக்க இராசாங்கச் செயலர் இலாரி கிளிண்டனும்ம, பிரித்தானிய வெளிவிவகார அமைச்சர் டேவிட் மிலிபாண்டும் இணைந்து அழைப்பு விடுத்திருந்தனர் என்பதும் குறிப்பிடத்தக்கதாகும்.
## மேற்கோள்கள்

பகுப்பு:இலங்கையில் போர் குற்றங்கள்
பகுப்பு:நான்காம் ஈழப்போரில் இலங்கை இராணுவத்தினரின் தாக்குதல்கள்
1468

**1468** (**[[ரோம எண்ணுருக்கள்|MCDLXVIII]]**) பழைய யூலியன் நாட்காட்டியில் வெள்ளிக்கிழமை ஆரம்பமான ஒரு நெட்டாண்டாகும்.

## நிகழ்வுகள்
*சூன் 30 &ndash; கேத்தரின் கொர்னாரோ சைப்பிரசின் இரண்டாம் யேம்சு மன்னரைத் திருமணம் செய்தார். வெனிசு சைப்பிரசை ஆக்கிரமிக்கும் முயற்சி ஆரம்பமானது.
* ஆகத்து 26 &ndash; எத்தியோப்பியாவின் பேரரசராக பைடா மரியாம் முடிசூடினார்,
* ஏழு ஆன்டுகள் முற்றுகையின் பின்னர் கார்லெக் அரண்மனை இங்கிலாந்தின் நான்காம் எட்வர்டிடம் வீழ்ந்தது.
* சொங்காய் பேரரசர் சொன்னி அலி திம்பக்துவைக் கைப்பற்றினார்.

## பிறப்புகள்
* பெப்ரவரி 29 &ndash; மூன்றாம் பவுல் (திருத்தந்தை) (இ. 1549)

## இறப்புகள்

* பெப்ரவரி 3 &ndash; யோகான்னசு கூட்டன்பர்கு, மாற்றக்கூடிய எழுத்துக்களைக் கொண்ட அச்சகத்தை கண்டுபிடித்தவர் (பி. 1398)
* ராணா கும்பா, முன்னாள் மேவார் இராச்சியத்தின் ஆட்சியாளர்

## மேற்கோள்கள்
நடு எகிப்து

**நடு எகிப்து** (**Middle Egypt**) மேல் எகிப்து மற்றும் கீழ் எகிப்துக்கு இடைப்பட்ட பகுதியாகும். நடு எகிப்து எனபது, தெற்கே நைல் வடிநிலத்தில் உள்ள அஸ்யூத் நகரம் முதல் வடக்கில் உள்ள மெம்பிஸ் நகரம் வரையான பகுதியாகும். பண்டைய எகிப்தில் வடக்கு எகிப்தின் ஒரு பகுதியாகவே நடு எகிப்து விளங்கியது. 19-ஆம் ஆண்டு வரை  தொல்லியல் அகழாய்வாளர்கள்  நடு எகிப்தை, தெற்கு எகிப்திலிருந்து தனியாக பிரித்து பார்க்க விரும்பவில்லை.  

நைல் ஆறு பாயும் கெய்ரோ நகரத்திற்கும் கேனா நகரத்திற்கும் இடைப்பட்டப் பகுதி நடு எகிப்து எனக்குறிப்பிடப்படுகிறது.  நடு எகிப்து 7 
ஆட்சிப் பிரிவுகள் கொண்டது.

நடு எகிப்து, மேல் எகிப்தின் ஒரு துணைப்பகுதியாக இருப்பினும், பண்பாட்டு அடிப்படையில் கீழ் எகிப்துடன் நெருங்கிய தொடர்புகள் கொண்டது.

## நடு எகிப்தின் முக்கிய நகரங்கள்
* பெனி சூயிப்
* கீசா
* அமர்னா
* ஹெராக்கிலியோபோலிஸ்
* 6 அக்டோபர் நகரம் 
* மின்யா
* ஃபாயூம் 

## இதனையும் காண்க
* மேல் எகிப்து
* கீழ் எகிப்து 
* நோம்கள்
* நைல் ஆற்றின் புரைகள் 

## மேற்கோள்கள்


## வெளி இணைப்புகள்

* Heptanomide. 1.2. Vues de Gebel Abou Fedah et des environs; 3-5. Épures de chapiteaux tracées dans les hypogées de Gebel Abou Fedah; 6-8. Plans et détails de Gebel Cheykh el Harydy.

பகுப்பு:எகிப்தின் புவியியல்
அம்பாலிகா தேவி

**அம்பாலிகா தேவி** (*Ambalika Devi*) நேபாள நாட்டைச் சேர்ந்த ஓர் எழுத்தாளர் ஆவார்.நேபாளிய மொழியில் இவர் எழுதினார். 

1894 ஆம் ஆண்டு காட்மாண்டுவில் இவர் பிறந்தார்.1901 ஆம் ஆண்டில் அம்பாலிகா தேவிக்கு ஏழு வயதாக இருந்தபோது வரலாற்றாசிரியரான அம்பிகா பிரசாத் உபாத்யாயாவுடன் திருமணம் நடந்தது. 1932 ஆம் ஆண்டில் அம்பாலிகா ராச்புத் ரமணி என்ற நாவலை வெளியிட்டார்.நாவல் எழுதிய முதல் நேபாளப் பெண் என்ற சிறப்பு அம்பாலிகாவிற்கு உண்டு.
அம்பாலிகா தேவி 1936 ஆம் ஆண்டு இறந்தார்.
## மேற்கோள்கள்

## மேலும் வாசிக்க

* 

பகுப்பு:1894 பிறப்புகள்
பகுப்பு:1936 இறப்புகள்
பகுப்பு:நேபாள எழுத்தாளர்கள்
கசபோரி அணை

**கசபோரி அணை**  (*Kasabori Dam*) சப்பான் நாட்டின் நீகாட்டா மாகாணத்தின் அமைந்துள்ளது. புவியீர்ப்பு வகை அணையாக 74.5 மீட்டர் உயரமும் 225.5 மீட்டர் நீளமும் கொண்டதாக கசபோரி அணை கட்டப்பட்டுள்ளது. முக்கியமாக வெள்ளத்தைக் கட்டுப்படுத்தவும் மின் உற்பத்தி பயன்பாட்டுக்காகவும் அணை பயன்படுத்தப்படுகிறது. அணையின் நீர்ப்பிடிப்பு பகுதி 70 சதுர கிலோ மீட்டர்களாகும். அணை நிரம்பியிருக்கும் போது  இதன் பரப்பளவு சுமார் 63 எக்டேர்களாகும். 15400 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1959 ஆம் ஆண்டு தொடங்கப்பட்டு 1964 ஆம் ஆண்டு நிறைவடைந்தது..

## மேற்கோள்கள்

பகுப்பு:சப்பானில் உள்ள அணைகள்
ஆனந்த தேவ் பட்டா

**ஆனந்த தேவ் பட்டா** (*AnandaDevBhatta*) நேபாள நாட்டைச் சேர்ந்த ஓர் எழுத்தாளர் மற்றும் அரசியல்வாதியாவார்.1936 ஆம் ஆண்டு அக்டோபர் மாதம் பிறந்தார். நேபாள பொதுவுடமைக் கட்சியைச் சேர்ந்த இவர் முற்போக்கு எழுத்தாளர் இயக்கத்தின் தலைவராக இருந்தார்.
## கல்வி
ஆனந்ததேவ் பட்டா 1960 ஆம் ஆண்டு இந்தியாவின் பாட்னா பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்றார். 1982 ஆம் ஆண்டில் இங்கிலாந்தின் மேற்கு யார்க்சயரில் உள்ள இலீட்சு பல்கலைக்கழகத்தில் தனது முதுகலை பட்டயத்தைப் பெற்றார்.1983 ஆம் ஆண்டு இலண்டன் பல்கலைக்கழகத்தில் கல்வியில் முதுகலைப் பட்டம் பெற்றார்.

## அரசியல்
ஆனந்ததேவ்  பட்டா 1999 ஆம் ஆண்டு நடைபெற்ற தேர்தலில் பைதாடி-2 தொகுதியில் போட்டியிட்டு 7611 வாக்குகளுடன் இரண்டாவது இடத்தைப் பிடித்தார்.

## இறப்பு
2021 ஆம் ஆண்டு ஆகத்து  மாதம் 30 ஆம் தேதியன்று ஆனந்த தேவ் பட்டா காலமானார். 
## மேற்கோள்கள்


பகுப்பு:1936 பிறப்புகள்
பகுப்பு:2021 இறப்புகள்
பகுப்பு:நேபாள எழுத்தாளர்கள்
சசாகமின் அணை

**சசாகமினே அணை**  (*Sasagamine Dam*) சப்பான் நாட்டின் நீகாட்டா மாகாணத்தில் அமைந்துள்ளது. 48.6மீட்டர் உயரமும் 317.9 மீட்டர் நீளமும் கொண்டதாக சசாகமினே அணை கட்டப்பட்டுள்ளது. முக்கியமாக வேளாண்மைக்கும் மின் உற்பத்தி பயன்பாட்டுக்காகவும் அணை பயன்படுத்தப்படுகிறது. அணையின் நீர்ப்பிடிப்பு பகுதி 55.8 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 92 எக்டேர்களாகும். 10600 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1965 ஆம் ஆண்டு தொடங்கப்பட்டு 1979 ஆம் ஆண்டு நிறைவடைந்தது.
	
## மேற்கோள்கள்

பகுப்பு:சப்பானில் உள்ள அணைகள்
சங்கீதா சிரேசுதா

**சங்கீதா சிரேசுதா** (*SangitaShrestha*) நேபாள நாட்டைச் சேர்ந்த ஒரு திரைப்பட இயக்குநர் ஆவார். திரைக்கதை எழுத்தாளராகவும் ஊடகத் தொகுப்பாளராகவும் பன்முகங்களில் இயங்குகிறார்.
## தொழில்
சங்கீதா சிரேசுதா வானொலியில் தனது வாழ்க்கையைத் தொடங்கினார். 2000-2004 காலத்தில் ஒரு தொலைக்காட்சி செய்தி அலைவரிசையில் நிருபராக பணியாற்றினார். பின்னர் காந்திபூர் தொலைக்காட்சியில் இசை நிகழ்ச்சியை  தொகுத்து வழங்கினார். தொடர்ந்து இசை காணொளிகள் மற்றும் தொடர் குறும்படங்களை இயக்கத் தொடங்கினார். 70 எண்ணிக்கைக்கும் மேற்பட்ட காணொளிகளை இயக்கியிருந்தாலும் இவரது கதா பிரேம்கா என்ற குறும்படத் தொடர் மிகவும் பிரபலமானது. பின்னர் 2016 ஆம் ஆண்டில் வெளியான கதாமா அல்கியேகா பிரேம் என்ற தொடரின் சிறு காதல் கதைகளின் புத்தகத்தை அடிப்படையாகக் கொண்டு செயற்பட்டார்.

2016 ஆம் ஆண்டிற்கான நேபாள அழகிப் போட்டியின் நடுவர் குழுவின் உறுப்பினராக தோன்றினார்.

2018 ஆம் ஆண்டில், காத்மாண்டுவில் வசிக்கும் மூன்று ஆண்களின் வாழ்க்கை மற்றும் உறவுகளின் அடிப்படையில் கதா காத்மாண்டு என்ற சிறப்புத் திரைப்படத்தின் மூலம் ஓர் எழுத்தாளராகவும் இயக்குனராகவும் ஆனார்.

## மேற்கோள்கள்

## புற இணைப்புகள்
*Rise and shine interview with Sangita Shrestha
*Sangita Shrestha (Film director) On Celebrity Fun Talk with Sabi Karki Khadka
*Sandarva - महिलाले बनाएको फिल्म " Katha Kathmandu Ko" किन controversial

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:நேபாளப் பெண்கள்
பகுப்பு:நேபாளத் திரைப்பட இயக்குநர்கள்
சசிகலா மானந்தர்

**சசிகலா மானந்தர்** (*ShashikalaManandhar*) நேபாள நாட்டைச் சேர்ந்த ஒரு நாவலாசிரியர் ஆவார். நேபாள பாசா மொழியில் எழுதும் முதல் பெண் நாவலாசிரியர் என்ற சிறப்புக்கும் உரியவரான இவர் நேபாளியிலும் எழுதுகிறார்.

சசிகலா மானந்தர் நேபாளத்தின் தலைநகரான காத்மாண்டுவில் 1960 ஆம் ஆண்டில் பிறந்தார்.  அறிவியலில் முதுகலைப் பட்டம் பெற்றார். 1985 ஆம் ஆண்டு வெளியிடப்பட்ட சைலி என்ற நாவல் இவருடைய முதல் நாவலாகும். இதற்கு முன்னதாக 1982 ஆம் ஆண்டில் நமியை என்ற சிறுகதைத் தொகுப்பையும் பிற சில இலக்கிய வெளியீடுகளையும் வெளியிட்டிருந்தார். 2003 ஆம் ஆண்டு சனவரி மாதம் 15 ஆம் தேதியன்று கங்கி-பசுந்தரா அகாடமி வழங்கும் கங்கி-பசுந்தரா விருதைப் பெற்றார்.
## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:நேபாள எழுத்தாளர்கள்
சருட்டா அணை

**சருட்டா அணை**  (*Saruta Dam*) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை அணையாக 8.5மீட்டர் உயரமும் 114.3 மீட்டர் நீளமும் கொண்டதாக சருட்டா அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 88.6 சதுர கிலோ மீட்டர்களாகும். அணை நிரம்பியிருக்கும் போது  இதன் பரப்பளவு சுமார் 76 எக்டேர்களாகும். 11740 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1953 ஆம் ஆண்டு தொடங்கப்பட்டு 1955 ஆம் ஆண்டு நிறைவடைந்தது.
		
## மேற்கோள்கள்

பகுப்பு:சப்பானில் உள்ள அணைகள்
சாயிலேசு தாபா சேத்ரி

**சாயிலேசு தாபா சேத்ரி** (*ShaileshThapaChhetri*) நேபாள காவல்துறையின் 28 ஆவது மற்றும் தற்போதைய காவல்துறை பொது ஆய்வாளர் ஆவார். நேபாள அமைச்சரவை முடிவைத் தொடர்ந்து 2020 ஆம் ஆண்டு சூலை மாதம் 9 ஆம் தேதியன்று தாக்கூர் பிரசாத் கியாவாலிக்குப் பிறகு இவர் நேபாள காவல்துறைத் தலைவராக நியமிக்கப்பட்டார். 1992 ஆம் ஆண்டு மே மாதம் முதல் தேதியன்றுதான் நேபாள காவல்துறையில் ஆய்வாளராக சாயிலேசு சேர்ந்தார்.

2021 ஆம் ஆண்டு டிசம்பர் மாதம் 26 ஆம் தேதியன்று நடைபெறவிருந்த தேசிய சட்டமன்றத் தேர்தல் மற்றும் நாட்டின் சட்டம், ஒழுங்கு பற்றிய ஒட்டுமொத்த நிலைமை தொடர்பான மத்திய பாதுகாப்புக் குழுவின் கூட்டத்தில் சாயிலேசு தாபா சேத்ரி கலந்துகொண்டார். 21 நவம்பர் 2021 ஆம் ஆண்டு நவம்பர் மாதம் 21 ஆம் தேதியன்று துருக்கியில் நடந்த பன்னாட்டுக் காவல் துறை கூட்டத்திலும் கலந்து கொண்டார்.
## மேற்கோள்கள்

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:நேபாள மக்கள்
சாரங்கா சிரேசுதா

**சாரங்கா சிரேசுதா** (*SarangaShrestha*) நேபாள நாட்டைச் சேர்ந்த ஒரு திரைப்பட நடிகையாவார். ஒரு சிறந்த நிகழ்த்துக் கலைஞருனா சாரங்கா சிரேசுதா 2000 ஆம் ஆண்டு காலத்தின் முற்பகுதியில் நேபாளத் திரைப்படத்துறையின் முன்னணி கலைஞர்களில் ஒருவராக கருதப்பட்டார். சமூகத்தில் கலாச்சார விழிப்புணர்வு நிகழ்ச்சிகளை மேம்படுத்துவதில் ஈடுபட்டுள்ள சமசுகிருதிக் சன்சுதான் அமைப்பின் மாணவி என்ற சிறப்பும் இவருக்கு உள்ளது.. குறிப்பாக நடனத்திற்காக  சாரங்கா சிரேசுதா நன்கு அறியப்படுகிறார். ஆகோ, சிந்துர் போட்டே மற்றும் சாரங்கி ஆகியவை சாரங்கா சிரேசுதா நடித்த திரைப்படங்களாகும்.

## தனிப்பட்ட வாழ்க்கை
சாரங்கா தனது முதல் கணவரான அமெரிக்க குடிமகனை விவாகரத்து செய்துவிட்டு, 2012 ஆம் ஆண்டு ரமேசு கார்க்கி என்ற நேபாளி அல்லாதவரை மணந்து கொண்டார். கணவருடன் பால்டிமோர் நகரில் வசித்துக் கொண்டே நடனம் கற்றுக்கொடுக்கிறார். தம்பதியருக்கு பால்டிமோரில் பிறந்த ஒரு மகள் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:நேபாளத் திரைப்பட நடிகைகள்
சானு சிவா

**சானு சிவா** (*Sanu Siva*) நேபாள நாட்டைச் சேர்ந்த ஓர் அரசியல்வாதி ஆவார். நேபாள பொதுவுடமைக் கட்சியைச் சேர்ந்த இவர் நேபாளத்தின் முதலாவது கூட்டாட்சி நாடாளுமன்ற உறுப்பினராகப் பணியாற்றினார். 2017 நேபாள பொதுத் தேர்தலில் சானு சிவா தலித் பிரிவில் இருந்து விகிதாசார பிரதிநிதியாக தேர்ந்தெடுக்கப்பட்டார்.

சிறுநீரகம் மற்றும் இதயம் தொடர்பான உடல்நலக் கோளாறுகள் காரணமாக சானுசிவா 2020 ஆம் ஆண்டில்  காட்மாண்டு மருத்துவமனையில் சிகிச்சையின் போது இறந்து போனார். மக்கள் கலாச்சாரக் கூட்டமைப்பின் மத்திய உறுப்பினராகவும் இருந்த இவர் 25 எண்ணிக்கைக்கும் மேற்பட்ட பாடல்களைப் பாடியுள்ளார். இவருக்கு ஒரு மகனும், ஒரு மகளும் உள்ளனர்.

## மேற்கோள்கள்

பகுப்பு:நேபாள அரசியல்வாதிகள்
பகுப்பு:2020 இறப்புகள்
சுகானா தாபா

**சுகானா தாபா** (*SuhanaThapa*) நேபாள நாட்டைச் சேர்ந்த ஒரு திரைப்பட நடிகையாவார். தனது சொந்த தயாரிப்பின் எ மேரோ அசூர் 3 என்ற திரைப்படத்தின் மூலம் நடிகையாக முதலில் அறிமுகமானார்.
## தனிப்பட்ட வாழ்க்கை
சுகானா தாபா இந்துக் கடவுளான கிருட்டிணரின் பக்தையாவார்.
## தொழில்
எ மேரோ அசூர் (2002) திரப்படத்தில் ஒரு குழந்தை நட்சத்திரமாக தோன்றினார் என்று இவரே நினைவு கூர்கிறார். இதுவே எனது முதல் திரைப்படம் என்று கூறும் இவர் அது எனக்கு நினைவில் இல்லை என்றும் கூறுகிறார்.
## திரைப்படவியல்

## விருதுகள்

## மேற்கோள்கள்

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:நேபாளத் திரைப்பட நடிகைகள்
இரீட்டா மகட்டோ

**இரீட்டா மகட்டோ** (*Rita Mahato*) நேபாள நாட்டைச் சேர்ந்த ஒரு பெண்கள் உரிமை ஆர்வலர் ஆவார். பெண்கள் மறுவாழ்வு மையத்தில் பணிபுரிகிறார். 2014 ஆம் ஆண்டு மனிதநேயப் பணிகளுக்காக சுவீடிய அரசு வழங்கும் பெர் ஆங்கர் பரிசைப் பெற்றார்.

## ஆரம்பகால வாழ்க்கை
இரீட்டா மகட்டோ 14 வயதில் கட்டாயத் திருமணத்திற்கு ஆளானார். ஓராண்டு கழித்து தனது முதல் குழந்தையைப் பெற்றெடுத்தார். தனது கணவரிடம் குடும்ப வன்முறையை அனுபவித்தார்.

## தொழில்
சிராகா மாவட்டத்தில் உள்ள பெண்கள் மறுவாழ்வு மையத்தில் இரீட்டா மகட்டா பணிபுரிகிறார். பாலியல் வன்முறையில் இருந்து தப்பியவர்களுக்கு இந்தக் குழு உதவுகிறது.  2007 ஆம் ஆண்டு சூலை மாதத்தில் பெண்கள் மறுவாழ்வு மையத்தில் கற்பழிப்பில் இருந்து தப்பிய இருவரை ஆதரித்த காரணத்தால் உள்ளூர் சமூகத்தைச் சேர்ந்த சிலர் மகட்டோவை மிரட்டினர். மகட்டோ பணிபுரிந்த அலுவலகம் தாக்கப்பட்டது. ஒரு ஆண்கள் குழுவினரால் இவர் கடுமையாக அச்சுறுத்தப்பட்டார். மனித உரிமைகளுக்கான பன்னாட்டு கூட்டமைப்பு, சித்திரவதைக்கு எதிரான உலக அமைப்பு மற்றும் பன்னாட்டு அம்னெசுட்டி அமைப்பு ஆகியவை இரீட்டா மகட்டோவுக்கு ஆதரவளித்தனர்.

2014 ஆம் ஆண்டில் பாலியல் வன்முறைக்கு எதிரான செயல்பாட்டிற்காக மகட்டோ பெர் ஆங்கர் பரிசைப் பெற்றார். பரிசாகக் கிடைத்த 15,000 யூரோக்களை கொண்டு  முதியோர் இல்லத்தை நிறுவப் போவதாகக் கூறினார்.
## மேற்கோள்கள்

பகுப்பு:வாழும் மக்கள்
பகுப்பு:நேபாள சமூகப் போராளிகள்
சுபத்ரா அதிகாரி

**சுபத்ரா அதிகாரி** (*Subhadra Adhikari*) நேபாள நாட்டைச் சேர்ந்த ஒரு நடிகையாவார்.1947/1948-2019 ஆம் ஆண்டு காலத்தில் இவர் வாழ்ந்தார். திரை, சின்னத்திரை, மேடை நாடகங்களில் சுபத்ரா நடித்தார். ஒரு பாடகியாகவும் பாடல்கள் பாடினார். அறுபது ஆண்டுகளாக நீடித்த சுபத்ராவின் திரை வாழ்க்கையில் நூற்றுக்கும் மேற்பட்ட திரைப்படங்களிலும், மேடை நாடகங்கள் மற்றும் தொலைக்காட்சி நிகழ்ச்சிகள் பலவற்றிலும் நடித்தார். டம் மான்கோ பந்த் என்ற திரைப்படத்தில் முதன் முதலில் இவர் அறிமுகமானார். சினோ, கன்யாடன், பாசுதேவ், பசந்தி, முனா மதன், இசுவர்கா, சௌபாக்யா மற்றும் பேடோ முனிகோ பூல் போன்றவை சுபத்ரா தொடர்ந்து நடித்த சில படங்களாகும். திரைப்படத்தில் பணியாற்றியதற்காக சனாதிபதி பித்யா தேவி பண்டாரி அவர்கள் சலசித்ரா திர்கா சாதன சம்மான் விருதை வழங்கி சிறப்பித்தார். விருதானது ரூபாய் 351,111 ரொக்கப் பரிசு கொண்டதாகும்.

சுவாசப் பிரச்சினை காரணமாக சுபத்ரா அதிகாரி தனது 72 ஆவது வயதில் காட்மாண்டுவில் இறந்து போனார். இவருக்கு ஒரு மகனும் மகளும் உள்ளனர்.

## மேற்கோள்கள்

பகுப்பு:1947 பிறப்புகள்
பகுப்பு:நேபாளத் திரைப்பட நடிகைகள்
பகுப்பு:2019 இறப்புகள்
சோசென்சி அணை

**சோசென்சி அணை**  (*Shozenji Dam*) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை அணையாக 7 மீட்டர் உயரமும் 187.5 மீட்டர் நீளமும் கொண்டதாக சோசென்சி அணை கட்டப்பட்டுள்ளது. முக்கியமாக வெள்ளத்தைக் கட்டுப்படுத்தவும் நீர் விநியோகத்துக்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 6.3 சதுர கிலோ மீட்டர்களாகும். அணை நிரம்பியிருக்கும் போது  இதன் பரப்பளவு சுமார் 35 எக்டேர்களாகும். 4600 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1973 ஆம் ஆண்டு தொடங்கப்பட்டு 1984  ஆம் ஆண்டு நிறைவடைந்தது.
	
## மேற்கோள்கள்

பகுப்பு:சப்பானில் உள்ள அணைகள்
டோயோமி அணை

**டோயோமி அணை**  (*Toyomi Dam*) சப்பான் நாட்டின் நீகாட்டா மாகாணத்தின் அகானோ கிராமத்தில் அமைந்துள்ளது. புவியீர்ப்பு வகை அணையாக 34.2 மீட்டர் உயரமும் 223.2 மீட்டர் நீளமும் கொண்டதாக டோயோமி  அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 6048 சதுர கிலோ மீட்டர்களாகும். அணை நிரம்பியிருக்கும் போது  இதன் பரப்பளவு சுமார் 128 எக்டேர்களாகும். 18667 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1928 ஆம் ஆண்டு தொடங்கப்பட்டு 1929 ஆம் ஆண்டு நிறைவடைந்தது.
	
## மேற்கோள்கள்

பகுப்பு:சப்பானில் உள்ள அணைகள்
நந்தா பிரசாத் அதிகாரி

**நந்தா பிரசாத் அதிகாரி** (*Nanda Prasad Adhikari*) ஒரு நேபாள குடிமகன் ஆவார். தனது மகனைக் கொன்றவர்களைக் கைது செய்யக் கோரி நேபாள அரசிடம் நீதி கேட்டு 11 மாத உண்ணாவிரதப் போராட்டத்தில் ஈடுபட்டு உயிர் துறந்தார்.

நேபாள மாவோயிசுட்டு மோதலின் போது, நந்தா பிரசாத் அதிகாரியின் மகனான கிருட்டிண பிரசாத் அதிகாரி, சித்வானில் இருந்து கடத்தப்பட்டார். இவர் 2004 ஆம் ஆண்டு சூன் மாதம் சித்வான் மாவட்டத்தில் உள்ள பகுலகர் சௌக்கில் கொல்லப்பட்டார். நந்த பிரசாத் தனது மனைவி கங்கா மாயாவுடன் உண்ணாவிரதப் போராட்டத்தைத் தொடங்கினார். போராட்டத்தில் ஈடுபட்ட தம்பதியினர் உடல்நிலை மோசமடைந்ததை அடுத்து பிர் மருத்துவமனையில் அனுமதிக்கப்பட்டனர். இத்தம்பதியரின் கோரிக்கை மற்றும் வேலை நிறுத்தம் தொடர்பாக பல்வேறு மனித உரிமை அமைப்புகள் கவலை தெரிவித்தன. ஆசிய மனித உரிமைகள் ஆணையம் நேபாள அரசாங்கத்தின் மீது அழுத்தத்தைக் கொண்டுவருமாறு ஐ.நா மனித உரிமைகள் பேரவைக்கு கோரிக்கை விடுத்தது.

தனது உண்ணாவிரதத்தின் 333 ஆவது நாளான 22 செப்டம்பர் 2014 அன்று பிர் மருத்துவமனையில் நந்தா பிரசாத் அதிகாரி தனது 52 ஆவது வயதில் இறந்தார்.

நந்த பிரசாத்தின் மரணத்திற்குப் பிறகு, நேபாள அரசு பல்வேறு மனித உரிமை அமைப்புகள் மற்றும் பொதுமக்களால் விமர்சிக்கப்பட்டது. நேபாளத்தின் தேசிய மனித உரிமைகள் ஆணையம் நந்த பிரசாத் அதிகாரியின் மரணம் மற்றும் கங்கா மாயாவின் தொடர்ச்சியான வேலைநிறுத்தம் குறித்து தனது தீவிர கவலையை வெளிப்படுத்தியது.
## மேற்கோள்கள்
}

பகுப்பு:நேபாள எழுத்தாளர்கள்
பகுப்பு:2014 இறப்புகள்
பகுப்பு:நேபாள சமூகப் போராளிகள்
பனிரா கிரி

**பனிரா கிரி** (*BaniraGiri*) நேபாள நாட்டைச் சேர்ந்த ஒரு கவிஞர் ஆவார்.11 ஏப்ரல் 1946 ஆம் ஆண்டு ஏப்ரல் மாதம் 11 ஆம் தேதியன்று இவர் பிறந்தார். கரகர், மேரோ அவிசுகர் என்ற கவிதைத் தொகுப்பு, சப்ததித் சாந்தனு போன்ற பல படைப்புகளை எழுதி வெளியிட்டுள்ளார்.தனது கவிதைத் தொகுப்பான சப்ததித் சாந்தனுவுக்கு மதிப்புமிக்க சாச்கா புரசுகார் விருதைப் பெற்றார். இப்பரிசு பெற்ற முதல் பெண் எழுத்தாளர் என்ற சிறப்பு இவருக்கு உண்டு.

கோபால் பிரசாத் ரிமாலின் கவிதைகள் குறித்த ஆய்வறிக்கைக்காக திரிபுவன் பல்கலைக்கழகத்தால் முனைவர்  பட்டம் பெற்ற முதல் பெண்மணி என்ற சிறப்பும் பனிரா கிரிக்கு உள்ளது.

மே 24, 2021 ஆம் ஆண்டு மே மாதம் 24 ஆம் தேதியன்று இரவு பனிரா கிரி மாரடைப்பால் பாதிக்கப்பட்டு தனது 75 ஆவது வயதில் இறந்தார். கோவிட்-19 நோயறி சோதனையில் பனிராவுக்கு கொரோனா நோய் பாதிப்பு இருந்தது உறுதி செய்யப்பட்டது.

## படைப்புகள்
**கரகர்*
**அவிசுகர் குரூப்பர்*
**சப்ததித் சாந்தனு*
**பர்பத்கோ அர்கோ நாம் பர்பதி*
**ரோகினேலே ஆகர் தினா சக்டைனா* 

## மேற்கோள்கள்

## வெளி இணைப்புகள்
* BaniraGiri at Poetry International
* BaniraGiri at 

பகுப்பு:1946 பிறப்புகள்
பகுப்பு:2021 இறப்புகள்
பகுப்பு:நேபாள எழுத்தாளர்கள்
மாயா தாக்குரி

**மாயா தாக்குரி** (*Maya Thakuri*) நேபாள நாட்டைச் சேர்ந்த ஒரு எழுத்தாளர் ஆவார். எட்டு சிறுகதைத் தொகுப்புகளை இவர் வெளியிட்டுள்ளார். மாயா தாக்குரியின் கதைகள் ஆங்கிலம், இந்தி, வங்காளி, தமிழ் ஆகிய மொழிகளில் மொழிபெயர்க்கப்பட்டுள்ளன. சில கதைகள் இந்தியா மற்றும் நேபாளத்தில் உள்ள பல்வேறு பல்கலைக்கழகங்களில் பாடத்திட்டத்தின் ஒரு பகுதியாகவும் இடம்பெற்றுள்ளன. மொழி, இலக்கியம், பண்பாட்டை ஊக்குவிப்பதற்காக உருவாக்கப்பட்ட நேபாள அகாடமியின் உறுப்பினராகவும் இவர் உள்ளார்
## வாழ்க்கைக் குறிப்பு
இந்தியாவின் இலக்னோ நகரத்தில் 1946 ஆம் ஆண்டு சுலை மாதம் 2 ஆம் தேதியன்று இவர் பிறந்தார். முறையான கல்வித் திட்டத்தில் மாயா படிப்பு எதுவும் பெறவில்லை. 15 வயது வரை இவருக்கு படிக்கவோ எழுதவோ தெரியாது. பின்னரே சொந்தமாக படிக்கவும் எழுதவும் கற்றுக்கொண்டார் 1974 ஆம் ஆண்டு தனது கணவர் தாமோதர் சர்மாவுடன் மாயா தாக்குரி நிரந்தரமாக காத்மாண்டு நகரத்திற்குச் சென்றார்.

## படைப்புகள்
மாயா தாக்குரியின் கதைகள் பெரும்பாலும் பெண்களின் வாழ்வில் உள்ள தப்பெண்ணங்களை மையமாகக் கொண்டுள்ளன. இவரது மிகவும் பிரபலமான படைப்புகள்:
*அமா இயானுகோசு
*நசுரேகோ சோதி 
*ஆப் எ லெசர் காடு
*பிரியம்பதா
## மேற்கோள்கள்

## புற இணைப்புகள்
* Interview in Nepali and English 

பகுப்பு:நேபாள எழுத்தாளர்கள்
பகுப்பு:1946 பிறப்புகள்
பகுப்பு:வாழும் மக்கள்
மைனா துடு

**மைனா துடு** (*MainaTudu*) இந்தியாவின் ஒடிசா மாநிலத்தைச் சேர்ந்த ஓர் எழுத்தாளர் ஆவார். சந்தாளி மொழியில் எழுதும்  மைனா துடுவுக்கு 2017 ஆம் ஆண்டு சாகித்திய அகாதமியின் யுவ புரசுகார் விருது வழங்கப்பட்டது. இந்தியாவின் ஒடிசா மாநிலத்தில் மயூர்பஞ்சு மாவட்டத்தில் இவர் 1984 ஆம் ஆண்டு பிறந்தார். தற்போது 48வயதாகும் மைனா ஓர் இல்லத்தரசி என்பது குறிப்பிடத்தக்கதாகும்.

மைனா துடு சந்தாளி மொழியில் ஒரு பட்டதாரி ஆவார். மார்சல் தகார் என்ற கவிதைக்காக இவருக்கு 2017 ஆம் ஆண்டு யுவ புரசுகார் விருது வழங்கப்பட்டது.
ஒல் சிகி அதா கபன் என்ற நூலையும் மைனா துடு எழுதியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1980 பிறப்புகள்
பகுப்பு:இந்திய எழுத்தாளர்கள்
பகுப்பு:பழங்குடிகள்
பீமா சமிதி

**பீமா சமிதி** (*Beema Samiti*) என்பது நேபாளத்தில் காப்பீட்டு வணிகத்தை ஒழுங்குபடுத்தும் ஓர் அரசு அமைப்பாகும். இந்த அமைப்பு நேபாள நிதி அமைச்சகத்தின் கீழ் செயல்படுகிறது. அமைப்பின் தலைமை அலுவலகம் லலித்பூர் மாவட்டத்தில் உள்ளது.
## வரலாறு
2004 ஆம் ஆண்டில் பீமா சமிதி அமைப்பு நேபாள வங்கியின் கீழ் மால் சலானி டாதா பீமா நிறுவனம் என்ற பெயரில் தொடங்கப்பட்டது. போக்குவரத்து மற்றும் காப்பீட்டு நிறுவனம் என்ற நோக்கில் ஒரு காப்பீட்டு அமைப்பாகச் செயல்பட இவ்வமைப்பு உருவாக்கப்பட்டது 2049 ஆம் ஆண்டு வரை பீமா சமிதியின் காப்பீட்டு வணிகமானது காப்பீட்டுச் சட்டம், 1968 மூலம் கட்டுப்படுத்தப்பட்டது.1992 ஆம் ஆண்டில் சட்டங்கள் ஒன்றிணைக்கப்பட்டு காப்பீட்டுச் சட்டம், 1992 என்று மாற்றப்பட்டன. 1992 ஆம் ஆண்டு காப்பீட்டுச் சட்டத்தின் அடிப்படையில் பீமா சமிதி உருவாக்கப்பட்டது.
## அமைப்பு முறை
பீமா சமிதி அமைப்பு இதன் கொள்கைகளை வகுத்து செயல்படுத்த ஒரு குழுவைக் கொண்டுள்ளது. இக்குழு  பின்வரும் நான்கு பிரிவுகளையும் கொண்டுள்ளது:
* சட்டம் மற்றும் ஒழுங்குமுறை பிரிவு
* மனித வளம் மற்றும் காப்பீட்டுக் கொள்கைப் பிரிவு
* மேற்பார்வை, விவசாயம் & நுண் காப்பீடு, மறு காப்பீடு/ஆராய்ச்சி
* மேலாண்மை தகவல் அமைப்பு மற்றும் உரிமப் பிரிவு

## மேற்கோள்கள்

பகுப்பு:நேபாளம்
பகுப்பு:நேபாள சமூக சேவை அமைப்புகள்
கொனோயாமா அணை

**கொனோயாமா அணை**  (*Konoyama Dam*) சப்பான் நாட்டின் நீகாட்டா மாகாணத்தின் திசுனான் நகரத்தில் அமைந்துள்ளது. 33 மீட்டர் உயரமும் 380 மீட்டர் நீளமும் கொண்டதாக கொனோயாமா அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 218.8 சதுர கிலோ மீட்டர்களாகும். அணை நிரம்பியிருக்கும் போது  இதன் பரப்பளவு சுமார் 7 எக்டேர்களாகும். 578 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1968 ஆம் ஆண்டு தொடங்கப்பட்டு 1971 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
குரோமடா அணை

**குரோமடா அணை**  (*Kuromata Dam*) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை அணையாக 24.5 மீட்டர் உயரமும் 228.4 மீட்டர் நீளமும் கொண்டதாக குரோமடா அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 117.5 சதுர கிலோ மீட்டர்களாகும். அணை நிரம்பியிருக்கும் போது  இதன் பரப்பளவு சுமார் 31 எக்டேர்களாகும். 1454 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம்  1926 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
மியோமோட்டு அணை

**மியோமோட்டே அணை**  (*Miomote Dam*) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை அணையாக 82.5 மீட்டர் உயரமும் 205 மீட்டர் நீளமும் கொண்டதாக மியோமோட்டே அணை கட்டப்பட்டுள்ளது. முக்கியமாக மின் உற்பத்திக்காகவும் வெள்ளத்தை கட்டுப்படுத்தவும் அணை பயன்படுத்தப்படுகிறது. அணையின் நீர்ப்பிடிப்பு பகுதி 305.7 சதுர கிலோ மீட்டர்களாகும். அணை நிரம்பியிருக்கும் போது  இதன் பரப்பளவு சுமார் 189 எக்டேர்களாகும். 47800 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம்  1949 ஆம் ஆண்டு தொடங்கப்பட்டு 1953 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்